Nízky tlak
Dobrý deň prosím vás o poradenie užívam liek prenessa na vysoký krvný tlak 1mg na obed v poslednom čase mávam tlak 101-55-78,98-57-62,104-62-58 a tak podobne niekedy večer my výstupy na 133-69-60 ráno zas 112-66-55a takto do kola neviem či môžem liek prenessa vysadiť ďakujem
Dobrý deň,
ďakujeme za Vašu otázku.
Nízky krvný tlak  sa najčastejšie definuje ako akákoľvek hodnota tlaku nižšia ako 90/60 mmHg. Vo všeobecnosti nízky tlak nepredstavuje zdravotný problém, problémom sú sprievodné príznaky ako malátnosť, závrate a mdloby, únava, hučanie v ušiach a iné. V prípade, že nízky krvný tlak spôsobuje prebiehajúca liečba hypertenzie, o uvedenej skutočnosti je potrebné informovať ošetrujúceho lekára. V žiadnom prípade samovoľne lieky nevynechávajte, ani si neupravujte dávku.
Prajem pekný zvyšok dňa.
S pozdravom
PharmDr. Veronika Kiabová